ᱢᱩᱸᱫᱽᱨᱟ ᱩᱰᱟᱹᱱ ᱰᱟᱹᱦᱤ

ᱢᱩᱸᱫᱽᱨᱟ ᱩᱰᱟᱹᱱ ᱰᱟᱹᱦᱤ (ICAO: VAMA) ᱫᱚ ᱢᱩᱸᱫᱽᱨᱟ, ᱠᱟᱪ, ᱜᱩᱡᱽᱨᱟᱴ, ᱥᱤᱧᱚᱛ ᱨᱮ ᱢᱤᱫ ᱯᱨᱟᱭᱵᱷᱮᱴ ᱩᱰᱟᱹᱱ ᱰᱟᱹᱦᱤ ᱠᱟᱱᱟ ᱾ ᱱᱚᱶᱟ ᱫᱚ ᱢᱩᱸᱫᱽᱨᱟ ᱤᱱᱴᱚᱨᱱᱮᱥᱱᱟᱞ ᱩᱰᱟᱹᱱ ᱰᱟᱹᱦᱤ ᱯᱨᱟᱭᱵᱷᱮᱴ ᱞᱤᱢᱤᱴᱮᱰ (MIAPL), ᱟᱫᱟᱱᱤ ᱜᱨᱩᱯ ᱨᱮᱱᱟᱜ ᱢᱤᱫ ᱡᱚᱯᱲᱟᱣ ᱜᱟᱶᱛᱟ ᱠᱟᱱᱟ ᱾ ᱱᱚᱶᱟ ᱩᱰᱟᱹᱱ ᱰᱟᱹᱦᱤ ᱫᱚ ᱔᱕ ᱦᱮᱠᱴᱟᱨ ᱨᱮ ᱯᱟᱥᱱᱟᱣ ᱟᱠᱟᱱᱟ ᱟᱨ ᱱᱚᱶᱟ ᱫᱚ ᱴᱷᱟᱹᱣᱠᱟᱹ ᱟᱠᱟᱱ ᱟᱨ ᱵᱟᱝ ᱴᱷᱟᱹᱣᱠᱟᱹ ᱟᱠᱟᱱ ᱩᱰᱟᱹᱱ ᱰᱟᱹᱦᱤ ᱠᱚ ᱞᱟᱹᱜᱤᱫ ᱵᱮᱵᱷᱟᱨᱚᱜ ᱠᱟᱱᱟ ᱾

ᱡᱟᱱᱩᱣᱟᱨᱤ ᱒᱐᱐᱗ ᱨᱮ ᱮᱠᱡᱤᱠᱩᱴᱤᱵᱽ ᱡᱮᱴᱥ ᱨᱮᱱᱟᱜ ᱠᱟᱹᱢᱤ ᱞᱟᱹᱜᱤᱫ ᱛᱮ ᱢᱩᱱᱫᱽᱨᱟ ᱵᱤᱥᱮᱥ ᱮᱠᱚᱱᱚᱢᱤᱠ ᱡᱚᱱ ᱨᱮᱱᱟᱜ ᱢᱤᱫ ᱦᱟᱹᱴᱤᱧ ᱞᱮᱠᱟᱛᱮ ᱑᱙᱐᱐ ᱢᱤᱴᱚᱨ ᱡᱤᱞᱤᱧ ᱨᱟᱱᱣᱮ ᱵᱮᱱᱟᱣ ᱞᱮᱱᱟ ᱛᱟᱦᱮᱸᱫ ᱾

ᱚᱠᱴᱚᱵᱚᱨ ᱒᱐᱑᱗ ᱨᱮ, ᱟᱫᱟᱱᱤ ᱜᱨᱩᱯ ᱫᱚ ᱑᱕᱐᱐ ᱠᱳᱴᱤ ᱴᱟᱠᱟ ᱤᱱᱵᱷᱮᱥᱴᱤᱝ ᱠᱟᱛᱮ ᱕᱒᱒ ᱦᱮᱠᱴᱟᱨ ᱨᱮ ᱯᱟᱥᱮᱱᱡᱚᱨ, ᱠᱟᱨᱜᱚ ᱟᱨ ᱢᱟᱱᱴᱮᱱᱮᱥ ᱞᱟᱹᱜᱤᱫ ᱢᱤᱫ ᱠᱚᱢᱚᱨᱥᱤᱭᱟᱞ ᱤᱱᱴᱟᱨᱱᱮᱥᱱᱟᱞ ᱮᱭᱟᱨᱯᱳᱨᱴ ᱞᱟ‍ᱹᱜᱤᱫ ᱰᱟᱹᱦᱤ ᱵᱮᱱᱟᱣ ᱨᱮᱱᱟᱜ ᱠᱚ ᱤᱱᱵᱷᱮᱥᱢᱮᱱᱴ ᱟᱠᱟᱫᱟ ᱾ ᱴᱟᱨᱢᱤᱱᱟᱞ ᱵᱤᱞᱰᱤᱝ ᱨᱮ ᱓᱐᱐ ᱜᱚᱴᱟᱝ ᱯᱟᱥᱮᱱᱡᱚᱨ ᱠᱚᱣᱟᱜ ᱠᱮᱯᱟᱥᱤᱴᱤ ᱢᱮᱱᱟᱜᱼᱟ ᱾ ᱱᱚᱶᱟ ᱩᱰᱟᱹᱱ ᱰᱟᱦᱟᱨ ᱨᱮ ᱵᱳᱭᱤᱝ ᱗᱔᱗ ᱞᱮᱠᱟᱱ ᱢᱟᱨᱟᱝ ᱩᱰᱟᱹᱱ ᱜᱟᱹᱰᱤ ᱠᱚ ᱥᱟᱢᱵᱽᱲᱟᱣ ᱫᱟᱲᱮᱭᱟᱜᱼᱟ ᱟᱨ ᱧᱤᱫᱟᱹ ᱦᱟᱸ ᱜᱟᱹᱰᱤ ᱠᱚ ᱦᱮᱡ ᱥᱮᱱ ᱞᱟᱹᱜᱤᱫ ᱵᱮᱵᱚᱥᱛᱟ ᱢᱮᱱᱟᱜᱼᱟ ᱾ ᱱᱩᱠᱩ ᱫᱚ ᱤᱱᱵᱷᱟᱨᱚᱢᱮᱱᱴ ᱠᱤᱞᱭᱟᱨᱮᱱᱥ ᱧᱟᱢ ᱟᱠᱟᱫ ᱠᱚᱣᱟ ᱾ ᱱᱚᱶᱟ ᱫᱚ ᱒᱐᱒᱒ ᱥᱮᱨᱢᱟ ᱨᱮ ᱠᱚᱢᱤᱥᱚᱱ ᱦᱩᱭᱩᱜᱼᱟ ᱾

ᱩᱰᱟᱱ ᱴᱚᱴᱷᱟᱠᱤᱭᱟᱹ ᱡᱚᱲᱟᱣ ᱡᱚᱡᱚᱱᱟ ᱨᱮ, ᱮᱭᱟᱨ ᱳᱰᱤᱥᱟ ᱫᱚ ᱯᱷᱮᱵᱨᱩᱣᱟᱨᱤ ᱒᱐᱑᱘ ᱨᱮ ᱚᱦᱢᱚᱫᱟᱵᱟᱫᱽ ᱟᱨ ᱢᱩᱸᱫᱨᱟ ᱛᱟᱞᱟ ᱨᱮ ᱩᱰᱟᱹᱱ ᱮ ᱮᱛᱚᱦᱚᱵ ᱠᱮᱫᱼᱟ ᱾

 ᱮᱭᱟᱨᱞᱟᱭᱤᱱ ᱟᱨ ᱰᱮᱥᱴᱤᱱᱮᱥᱚᱱ 

 ᱥᱟᱹᱠᱷᱭᱟᱹᱛ 

ᱛᱷᱚᱠ:ᱜᱩᱡᱽᱨᱟᱴ ᱨᱮ ᱩᱰᱟᱹᱱ ᱰᱟᱹᱦᱤ ᱠᱚ